OzLabs/hebrew-wiki-articles huggingface dataset:
מיקולינצה

מיקולינצה (באוקראינית: Микулинці; בפולנית: Mikulińce; ביידיש: מיקולינץ, מיקולינצי, מיקלניץ, מיקוליניץ) הוא כפר בראיון טרבובליה שבמחוז טרנופול במערב אוקראינה. העיירה שוכנת על גדות הנהר סרט , יובל של הדניסטר, ובמרחק של כ-18.4 ק"מ מטרנופול. עד לפרוץ מלחמת העולם השנייה היה בכפר ריכוז יהודי בולט, שהיה מעל מחצית מתושביו.

== היסטוריה ==
יישוב בשם מיקולין (אוקראינית: Микулин) מוזכר לראשונה בסוף המאה ה-11 ב"הנחיות" של ולדימיר השני, נסיך קייב בתקופת רוס של קייב, במיקום הזהה למיקום הנוכחי של העיירה. בשנת 1387 נקרא אז היישוב בשמו הנוכחי, והיה בשטחי גליציה. בשנת 1595 קיבלה מיקולינצה מעמד עיר כחלק מזכויות מגדבורג; אלו בוטלו לאחר מכן במהלך מלחמת פולין-טורקיה , וחודשו על ידי אוגוסט השלישי, מלך פולין ב-16 בדצמבר 1758. בשנת 1840 הקים בה הרוזן מיצ'יסלב ריי מבשלה. בסוף המאה ה-19 התגוררו במיקולינצה כ-4,000 תושבים, שחציים היו יהודים, והשאר פולנים ואוקראינים. בחלוקה לפי דת: 946 קתולים-יוונים, 626 קתולים-רומיים, ו-1,770 יהודים.
בשנת 1939 קיבל היישוב מעמד של יישוב עירוני. זכויותיה העירוניות נשללו ממנה שוב עם כיבושה על ידי רוסיה הסובייטית בסוף מלחמת העולם השנייה.

== מבנים==
בעיירה יש חורבות של טירה ישנה, המתוארכת לשנת 1610. הטירה נבנתה מחדש במאה ה-18, אך בראשית המאה ה-20 היא עמדה בלא כל שימוש, ועל כן לא השתמרה. במיקולינצה יש גם את כנסיית השילוש הבנויה בסגנון הבארוק, שתוכננה על ידי האדריכל הפולני אוגוסט מוסז'ינסקי. הכנסייה נבנתה בין השנים 1761–1779. בעיירה נמצא גם מיקולינצקי ברובר , אחת המבשלות הוותיקות במדינה.

==יהודי מיקולינצה==
בסוף המאה ה-19, ובחצי הראשון של המאה ה-20 היו יהודי העיר כחצי מאוכלוסייתה. הרב מרדכי שרגא פרידמן, האדמו"ר מהוסיאטין החל את אדמו"רותו במיקולינצה, במשך כשלוש שנים, עד שעבר לסטז'יז'וב. בעיר היה בית כנסת מפואר, שהיה מעוטר בציורי קיר (שצוירו על ידי שבתאי זך, מהאומנים הבולטים שבגליציה), בית מדרש, וכן קלויז של חסידי הוסיאטין. בעיר היו גם עוד חסידים נוספים, כמו סטרטין, רוז'ין ועוד. כמה מבני משפחת כיהנו בעיר כאב"ד: הרב אברהם אריה באב"ד, שהיה דודו של הרב יוסף באב"ד (בעל ה"מנחת חינוך"), הרב יהושע השיל (אחיו של הרב יוסף באב"ד), ובנו הרב יוסף בן-ציון.

בין ילידי העיר, נמנה הבמאי יאנוש מורגנשטרן.

ב-1942 גורשו יהודי המקום למחנות השמדה.

== גלריה ==
<gallery widths="250" heights="200">
קובץ:Mykulynci polski cvyntar 3.jpg|נוף פנורמי של מיקולינצה.
קובץ:Mykulyntsi - Palac 2.jpg|ארמון פוטוצקי במיקולינצי. נבנה בשנות ה-60 של המאה ה-19.
קובץ:Микулинецький замок - 34.JPG|מהריסות הטירה במיקולינצה.
קובץ:Mykulyntsi - Park and Palace 6.jpg|ארמון במיקולינצה.
</gallery>

== אנשים ממיקולינצי ==
* יאנוש מורגנשטרן (1922–2011), במאי ומפיק קולנוע פולני.

== ערים תאומות ==
* 

==לקריאה נוספת==
* חיים פרשל (עורך), מיקולינצה: ספר יזכור, ארגון יוצאי מיקולינצה בישראל ובארצות הברית, תל אביב - יפו, תשמ"ה (1985)

==קישורים חיצוניים==

* 
* [http://www.holocaust-s.org/אנדרטת-מצבה/טרמבובלה-בודזאנוב-יאנוב-סטרוסוב-מיקו/ אנדרטת זיכרון ליהודי העיר], בבית הקברות בחולון
* [https://sztetl.org.pl/en/towns/m/901-mikulince מיקולינצה], באתר השטעטל הווירטואלי
* [http://worldcat.org/identities/lccn-nr90028621/ ארגון יוצאי מיקולינצה], בישראל וארצות הברית

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גליציה
קטגוריה:מחוז טרנופול: ערים
קטגוריה:קהילות יהודיות באוקראינה
קטגוריה:עיירות יהודיות (שטעטלעך)
ברק בסינג'ר

ברק בסינג'ר (באנגלית: Brec Bassinger; נולדה ב-25 במאי 1999) היא שחקנית אמריקאית, הידועה בעיקר בשל תפקידה הראשי כבלה דוסון בסדרה של ניקלודיאון; "בלה והבולדוגס" וכסטארגירל בסדרה "סטארגירל" רשת "The CW". 

==ראשית חייה==
בסינג'ר נולדה בסגינו, טקסס והיא גדלה אצל אמה, בעוד שאר משפחתה נשארה בטקסס. בילדותה, בסינג'ר נהגה לשחק כדורסל, כדורעף ולעשות ריצות. בנוסף, בסינג'ר גם השתתפה בתערוכות יופי והייתה המנצחת בתחרות "גברת עולם הקטנה שלנו". יש לה שני אחים גדולים יותר בשם בריק וברייס. לפני שהפכה לשחקנית, היא הייתה מעודדת תחרותית.

==קריירה==
בשנת 2014, בסינג'ר לוהקה לתפקיד הראשי של סדרת הנעורים הקומית "בלה והבולדוגס", ששודרה בין השנים 2015–2016. בשנת 2016, בסינג'ר לוהקה לסרט "עדכון סטטוס", שהופץ ישירות עבור המדיה הביתית. בשנת 2019, בסינג'ר כיכבה במותחן ההמשך לסרט "47 מטר", "47 מטר 2".

בשנת 2018, בסינג'ר לוהקה לדמותה של קורטני וייטמור / סטארגירל בסדרת הטלוויזיה "סטארגירל", שעלתה לשידור ב-"DC Universe" וברשת "The CW" במאי 2020.

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2018
|עדכון סטטוס
|מקסי מור
|
|-
|רוצח מתחת למיטה
|קיילי
|
|-
|2019
|47 מטר 2
|קתרין
|
|-
|2025
|יעד סופי: קווי דם
|
|
|-
| rowspan="4" |TBA
|Saturday at the Starlight
|פלישיה
|
|-
|The Man in the White Van
|מרגרט
|
|-
|Grizzly Night
|ג'ולי הלגסון
|
|-
|Quarter
|ג'וליה
|
|}

=== טלוויזיה ===
{| class="wikitable"
|- bgcolor="#CCCCCC"
! שנה
! סדרה
! תפקיד
! הערה
|-
| 2013, 2016
| הגולדברגים
| זואי מקינטוש
| 2 פרקים
|-
| 2014–2013
| משפחה נרדפת
| אמה הוקינג
| 10 פרקים
|-
|2015
|חצי ערפד
|וי
|סרט טלוויזיה של ניקלודיאון
|-
| 2016–2015
| בלה והבולדוגס
| בלה דוסון
| תפקיד ראשי (2 עונות); 40 פרקים
|-
| 2018–2016
| רוק בבית הספר
| קייל
| 12 פרקים
|-
|2017
|קוד בלאק
|אמה
|פרק: "Vertigo"
|-
|2018
| dir="ltr" |All Night 
| ורוניקה "רוני" סוייצר
| תפקיד ראשי; 10 פרקים
|-
|2019
| dir="ltr" |Chicken Girls
| באבס
| סדרת רשת; 6 פרקים
|-
| 2020–2019
| הרעשנים
| מרגו רוברטס
| דיבוב; 2 פרקים
|-
| rowspan="2" |2020
| סטארגירל
| rowspan="2" |קורטני וייטמור / סטארגירל
| תפקיד ראשי; 13 פרקיםמועמדת פרס סאטורן להופעה הטובה ביותר של שחקן/ית צעיר/ה בסדרת טלוויזיה
|-
| אגדות המחר
| פרק: "המשבר בעולמות האינסופיים - חלק 5"
|-
|2021
|Black Box
|ריילי
|פודקאסט; 8 פרקים
|-
|2023
|V.C. Andrews' Dawn
|דון לונגצ'אמפ / יוג'יניה גרייס קאטלר
|סרט טלוויזיה של Lifetime
|}

==קישורים חיצוניים==

==הערות שוליים==

קטגוריה:שחקניות ילדות אמריקאיות
קטגוריה:שחקני קולנוע וטלוויזיה מטקסס
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1999
קטגוריה:אמריקאים שנולדו ב-1999
קטגוריה:זוכי פרס סאטורן לשחקן צעיר בטלוויזיה
אשקי

אשקי (בהונגרית: Öskü) הוא כפר במחוז וספרם שבמרכז הונגריה.
כמו כפרים רבים באירופה גם באשקי מספר התושבים נמצא בירידה. כך, בשנת 1990 חיו בכפר 2,188 תושבים, ובשנת 2019 רק 2,113 תושבים.

==יהודי אשקי==
באשקי חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|19
|
|-
|1880
|16
|1,421
|-
|1910
|10
|
|-
|1920
|5
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
אשי (כפר)

אשי (בהונגרית: Ősi) הוא כפר במחוז וספרם שבמרכז הונגריה.
כמו כפרים רבים באירופה גם באשי מספר התושבים נמצא בירידה. כך, בשנת 1990 חיו בכפר 1,984 תושבים, ובשנת 2019 רק 1,959 תושבים.

==יהודי אשי==
באשי חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|7
|
|-
|1880
|27
|1,879
|-
|1910
|14
|
|-
|1920
|10
|
|-
|1930
|8
|
|-
|1941
|11
|1,986
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
מאן NLxx3F

מאן NLxx3F (בגרמנית: MAN NLxx3F) היא סדרת שלדות אוטובוסים נמוכי רצפה המיוצרת על ידי חברת מאן. הסדרה מיוצרת משנת 1998 והיא יורשת לסדרת הדור הקודם NLxx2F שייצורה הופסק באותה שנה.

== ממאפייני "מאן NLxx3F"==
* אוטובוס חד-סיפוני
* דלתות כניסה: 1–3
* אוטובוס נמוך-רצפה
* 3 סוגי מנועים: מנוע טורבו-דיזל, מנוע המופעל על ידי גז טבעי דחוס, מנוע המופעל על ידי גז פחמימני מעובה

==ארצות ייצוא==
השלדות מיוצאות למספר מדינות בהן בדרך כלל לא מתבצעת רכישה של אוטובוסים מוגמרים תוצרת החברה, ביניהן ישראל.
* 
* 
* (בריטניה)
* 
* 
* 

==דגמים==
בסדרה מספר דגמים כאשר שלושה מביניהם נמצאים בשימוש בישראל.
* "NL223F"
* "NL233F"
* "NL243F"
* "NL263F": דגם זה הורכב בישראל עד 2006 והיה בשימוש בדן ואפיקים בלבד.
* "NL273F"
* "NL283F"
* "NL313F: דגם זה הורכב בישראל עד 2009 והיה בשימוש במספר רב של מפעילות ביניהן אגד שבה דגם זה נכנס לשימוש ב 2001, דן, אפיקים, נתיב אקספרס והשאטלים בנמל התעופה בן-גוריון.
* "NL323F": זהו הדגם הנוכחי המורכב בישראל החל מ-2010 ונמצא בשימוש באגד ודן בלבד.

== גלריה ==
<gallery mode="packed" heights="120">
קובץ:SBS Transit MAN NL323F (A22) - SG1790J 238 (1).jpg|"מאן NLxx3F" דגם "NL 323 F"
קובץ:MN35 NLB 38 17-08-2018.jpg|"מאן NLxx3F"
קובץ:DBBus DB03R.JPG|"מאן NLxx3F"
קובץ:MANA22-SMRT-Gemilang-NewLivery.JPG|"מאן NLxx3F" דגם "NL 323 F"
קובץ:DBBus PE8346 RearSeat.JPG|"מאן NLxx3F" דגם "NL 323 F" - מבט למושבי הנוסעים
קובץ:MN04 NLB 37 22-02-2018.jpg|"מאן NLxx3F" דגם "NL 263 F"
קובץ:DB01R MX2453.jpg|"מאן NLxx3F" דגם "NL 263 F"
קובץ:MN31 NLB 37 22-02-2018.jpg|"מאן NLxx3F" דגם "NL 273 F"
קובץ:MAN NL323F.jpg|"מאן NLxx3F" דגם "NL 323 F" של חברת דן בארץ.
</gallery>

==ראו גם==
* מאן SG
* מאן NG272
* מאן NL262

== קישורים חיצוניים ==

* 

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-1998
קטגוריה:כלי רכב גרמניים
NLxx3F
פטפירדה

פטפירדה (בהונגרית: Pétfürdő) הוא כפר במחוז וספרם שבמרכז הונגריה.
כמו כפרים רבים באירופה גם בפטפירדה מספר התושבים נמצא בירידה. כך, בשנת 1990 חיו בכפר 5,163 תושבים, ובשנת 2019 רק 4,556 תושבים.

==קישורים חיצוניים==

* 

==הערות שוליים==

קטגוריה:הונגריה: כפרים
הקרקס של רינת

הקרקס של רינת היא סדרת טלוויזיה ישראלית ששודרה בערוץ הופ!, בכיכובה של רינת גבאי.

== תקציר העלילה ==
רינת מגיעה לקרקס ישן ובו חיות, ליצנים, אקרובטים ומנהל קרקס עצוב. בעזרת שירים, ריקודים והמון שמחה מצליחה רינת להחיות את הקרקס ולגרום לו לפרוח שוב.

== דמויות ושחקנים ==
* רינת (רינת גבאי): הדמות הראשית בסדרה. מחיה את הקרקס בעזרת שירים, ריקודים והמון שמחה.
* פנחס (נתן נתנזון): המנהל של הקרקס.
* חתלתותי (הילה זהרור): כינוי חיבה לתותי, חתולה אשר אוהבת תותים. יודעת לחלום.
* אריק (יוסי טולדו): אריה חזק ומוכשר.
* צבי (יפתח קמינר): צב ירוק בעל שריון קסמים.

== קישורים חיצוניים ==
* 
* 

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנות ה-2000
קטגוריה:סדרות ערוץ הופ!
קטגוריה:סדרות ילדים של ברוש הפקות
קטגוריה:רינת גבאי
חמובניקי

חמובניקי (ברוסית: Хамовники) הוא ראיון של המחוז המרכזי של העיר הפדרלית מוסקבה, שברוסיה. שטח הראיון הוא 10.08 קמ"ר ואוכלוסייתו מונה 109,451 תושבים (2020).

== היסטוריה ==
המילה "חמובניקי" – מהמילה "חם", שבמאה ה-14 פירושה היה קנבס. האזור של חמובניקי בין טבעת השדרות לטבעת הגנים, המכונה מייל הזהב, הוא אזור הדיור היקר ביותר של מוסקבה. אחד הרחובות היקרים בעולם, אוסטוז'נקה נמצא באזור זה<ref>https://www.kp.ru/putevoditel/dom/mos/luchshie-ehlitnye-rajony-moskvy/</ref>.

== אתרים ראויים לציון ==
* קתדרלת ישו המושיע
* מוזיאון פושקין
* אצטדיון לוז'ניקי
* מנזר נובודוויצ'י
* בית העלמין נובודוויצ'יה
* המוזיאון להיסטוריה של מוסקבה
* בניין משרד ההגנה של רוסיה
* לשכת החשבון של הפדרציה הרוסית
* אחוזת בני אבריקוסוב
* אוניברסיטת סצ'נוב
* תחנות מטרו: קרופוטקינסקאיה, פארק קולטורי, וורוביובי גורי, ספורטיבנאיה

==קישורים חיצוניים==

* 

== הערות שוליים ==

קטגוריה:מוסקבה: נפות
וארפלוטה

וארפלוטה (בהונגרית: Várpalota) היא עיר במחוז וספרם, שבצפון-מערב הונגריה. 

כמו ביישובים רבים באירופה, גם אוכלוסיית וארפלוטה נמצאת בירידה. כך, בשנת 1990 חיו בעיר 26,928 תושבים, ובשנת 2023 חיו רק 19,624 תושבים.

==יהודי וארפלוטה==
היהודים הראשונים הגיעו מאוסטריה והחלו להתיישב במקום בתחילת המאה ה-18, וחיו תחת חסותה של משפחת הרוזנים המקומית. רובם היו סוחרים או חוכרים של חנויות, איטליזים ובתי מרזח והיו שעסקו ברוכלות בכפרים, בעיקר בדרך של סחר חליפין תמורת תוצרת חקלאית.
בזמן הקרע ביהדות הונגריה הצטרפה הקהילה לקהילות הסטאטוס-קוו-אנטה, והיו לה חברה קדישא, מוסדות צדקה ומוסדות חינוך. חנוכת בית הכנסת התקיימה בשנת 1840 והשתתפו בה גם נציגים של הכנסייה, נציגי השלטונות מהמחוז והעירייה.

בשנת 1942 הובאו לוארפלוטה יהודים שגויסו לעבודות כפייה בצבא ההונגרי והועסקו בעבודות ביצורים ושירותים בחזית המזרחית, שם לחמו ההונגרים לצד הגרמנים. יהודי וארפלוטה עצמם הועסקו בסביבות העיירה בעקירת עצי יער.

ב-19 במרץ 1944 נכנס הצבא הגרמני להונגריה ובאמצע מאי 1944 רוכזו כל היהודים באזור בבית הכנסת ובבניינים הסמוכים לו, משם הועברו לגטו סקשפהרוואר ובין 17 ל-21 ביוני 1944 שולחו למחנה ההשמדה אושוויץ.

אחרי המלחמה חזרו כמה יהודים לעיירה אך חיי הקהילה לא חודשו.
במקום נותר בית קברות יהודי.

בין רבני העיר היה הרב שם=עטרת עקיבא}}.
{| class="wikitable"
! שנה
! מספר היהודים בעיר
! כלל האוכלוסייה
|-
|1840
|480
|
|-
|1880
|599
|5,359
|-
|1910
|394
|
|-
|1920
|284
|
|-
|1930
|227
|
|-
|1941
|211
|8,807
|-
|}

==ערים תאומות==

==ילידי המקום==
*רוברט באראני (1876 – 1936) היה רופא יהודי-הונגרי. 
*דוד ניי (זמר אופרה 1842–1905) (1842 – 1905) היה זמר אופרה הונגרי-יהודי.
*הנריק בהם (1867 – 1936) היה אדריכל יהודי-הונגרי.
*בלה ברנשטיין (1868 – אושוויץ, יוני 1944 היה רב ראשי של וארפלוטה, היסטוריון, מתרגם תנ"ך. 

==לקריאה נוספת==
* פנקס הקהילות הונגריה, עמוד 287-288
* ואר-פאלוטה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 149. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ארקולה פראטה

ארקולה פראטה (באיטלקית: Ercole Ferrata; 1610, מחוז קומו – 1686, רומא) היה פסל בארוק איטלקי.

==ביוגרפיה==
פראטה התמחה אצל אלסנדרו אלגארדי, היה עוזר ראשי שלו והשלים עבודה שלו בוונציה לאחר מותו. בתחילת הקריירה הוא עבד בנאפולי עם קוסימו פנצאגו. בשנת 1647 הוא עבר לרומא.

תחת הנהגתו של ג'ובאני לורנצו ברניני פיסל את מלאך נושא צלב בגשר סנטאנג'לו.

בשנת 1673 הקים קוזימו השלישי דה מדיצ'י אקדמיה לא רשמית בוילה מדאמה ברומא שתחליטה היה לתת לתלמידים מבטיחים הזדמנות ללמוד מעתיקות והעמיד בראשה את פראטה ואת הצייר צ'ירו פרי.

פראטה עזר לברניני, לאחר מותו של ברניני אנטוניו ראגי, דומניקו גווידי, ופראטה נחשבו לממשיכיו.

פראטה לימד תלמידים פיסול בסטודיו שלו ביניהם: ג'ובאני בטיסטה פוג'יני, ג'וזפה מצואולי ומלכיור גאפה.

==גלריה==
<gallery>
Ercole Ferrata-Angel with the Cross-Ponte Sant'Angelo.jpg|מלאך נושא צלב בגשר סנטאנג'לו
St Catherine of Siena by Ercole Ferrata (Chigi Chapel, Siena).jpg|קתרינה מסיינה בקתדרלת סיינה
Cosimo fancelli ed ercole ferrata, san bernardino da siena, 00.jpg|סנטה מריה דלה פאצ'ה מאת פראטה וקוזימו פנצ'לי בכנסיית סנטה מריה דלה פאצ'ה ברומא
 </gallery>

==קישורים חיצוניים==

קטגוריה:פסלים של תקופת הבארוק
קטגוריה:פסלים איטלקים במאה ה-17
קטגוריה:ילידי 1610
קטגוריה:נפטרים ב-1686
מאן NL262

מאן NL262 (בגרמנית : MAN NL262) הוא אוטובוס עירוני מתוצרת חטיבת המשאיות והאוטובוסים MAN Truck & Bus בבעלות מאן, אשר יצר בין השנים 1992–1998 בגרמניה.

== ממאפייני "מאן NL262"==
* אוטובוס חד-סיפוני
* דלתות כניסה: 1–3 (באירופה), 1–2 (בהונג קונג)
* אוטובוס נמוך-רצפה
* מנוע דיזל-טורבו
* מספר נוסעים: 32–39 + נהג, נוסעים בעמידה : 60–66
* דגם "מאן NL262" שיוצא להונג קונג נבנה עם מערכת היגוי מימין

== גלריה ==
<gallery mode="packed" heights="140">
קובץ:MAN A10.jpg | "מאן NL262"
קובץ:MAN NL262 1001, bus line 57 - Szczecin (2009).jpg | "מאן NL262"
קובץ: 956 5.JPG| "מאן NL262"
</gallery>

==ראו גם==
* מאן SG
* מאן NG272
* מאן NL202

== קישורים חיצוניים ==

* 
* 

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-1992
קטגוריה:כלי רכב גרמניים
NL262
ולדימיר ולדימירוביץ' פון נוטבק

ולדימיר ולדימירוביץ' פון נוטבק (; 9 ביולי 1865 – 1921) היה לוטננט גנרל בצבא האימפריה הרוסית אשר פיקד על הארמייה הראשונה במלחמת העולם הראשונה.

==ביוגרפיה==
===תחילת דרכו===
נוטבק נולד ב-9 ביולי 1865 כבנו של הגנרל ולדימיר וסילייביץ' פון נוטבק. ב-1 בספטמבר 1883 הוא התגייס לצבא האימפריה הרוסית. ב-1885 הוא סיים את לימודיו באקדמיה הצבאית והוצב כפודפורצ'יק ברגימנט היגרים של המשמר הקיסרי. ב-7 באוגוסט 1889 הוא הועלה לדרגת פורוצ'יק. ב-1891 סיים את לימודיו באקדמיית המטה הכללי ניקולייב. באוקטובר 1894 מונה למפקד פלוגה במשמר הקיסרי. ב-28 ביולי 1892 הוצב במטה דיוויזיית המשמר ה-1. ב-21 ביוני 1893 הוצב במטה העליון של המשמר והמחוז הצבאי פטרבורג. ב-6 בדצמבר 1898 הועלה לדרגת פודפולקובניק והפך לממונה על הרכבת ונתיבי המים באזור פטרסבורג-דווינסקי. ב-1902 הועלה לדרגת קולונל. ב-5 במאי 1903 מונה למפקד רגימנט היגרים של המשמר. ב-8 באוקטובר 1905 מונה למפקד רגימנט הרכבות הראשון. ב-1908 הועלה לדרגת גנרל-מיור. ב-31 בדצמבר 1910 מונה למפקד הבריגדה הפינית ה-2.

===מלחמת העולם הראשונה ואחריתו===

עם פרוץ מלחמת העולם הראשונה באוגוסט 1914 לחמה הבריגדה של נוטבק כנגד האוסטרו-הונגרים בקרב גליציה. ב-23 במרץ 1915 הוא הועלה לדרגת לוטננט גנרל. במאי של אותה שנה הבריגדה שלו הפכה לדיוויזיה. ב-3 ביולי הוא הועבר לפקד על הדיוויזיה ה-1 של המשמר. ב-25 באפריל 1917 הוא מונה למפקד הקורפוס ה-6 ולחם עמו במסגרת הארמייה ה-11. ב-9 בספטמבר של אותה שנה הוא הועבר לפקד על הארמייה הראשונה. בנובמבר הוא פרש מהצבא.

בתחילת 1918 הוא התגייס ל ולחם עמו במלחמת האזרחים הרוסית. הוא מונה למפקד המחוז הצבאי וולגה, אולם בעקבות כיבוש העיר סמרה בידי הלגיונות הצ'כוסלובקיים שתמכו ב, הוא בחר לערוק והצטרף לצ'כוסלובקים כלוחם רגלי פשוט. ב-9 במרץ 1919 הועבר לכוחות המילואים של הצבא הלבן והוצב במחוז הצבא אומסק. ב-18 ביולי של אותה שנה הוא הוצב במטה הכללי של המחוז הצבאי אמור. בסוף השנה הוא עזב את הצבא ועבר לגור באירקוטסק. הוא נפטר במהלך 1921.

==קישורים חיצוניים==
* [http://www.grwar.ru/persons/persons.html?id=506 ולדימיר ולדימירוביץ' פון נוטבק], באתר Русская армия в Великой войне 
* [http://www.hrono.info/biograf/bio_n/notbek.php ולדימיר ולדימירוביץ' פון נוטבק], באתר Хронос 
* [http://east-front.narod.ru/bio/notbek.htm ולדימיר ולדימירוביץ' פון נוטבק] 

קטגוריה:גנרלים בצבא האימפריה הרוסית
קטגוריה:אנשי צבא רוסים במלחמת העולם הראשונה
קטגוריה:מפקדי ארמיות רוסיות
קטגוריה:מפקדי ארמיות במלחמת העולם הראשונה
קטגוריה:אנשי הצבא הלבן
קטגוריה:אנשי הצבא האדום במלחמת האזרחים ברוסיה
קטגוריה:מקבלי עיטור גיאורגי הקדוש
קטגוריה:ילידי 1865
קטגוריה:רוסים שנפטרו ב-1921
גביע המדינה בכדורסל 2020/2021

גביע המדינה בכדורסל לעונת 2020/2021 היא התחרות ה-61 מאז היווסדו של המפעל.
מכבי תל אביב זכתה בגביע ה-45 בתולדותיה, לאחר שניצחה במשחק הגמר את מכבי ראשון לציון.
==סיבוב ראשון==
הגרלת הסיבוב הראשון נערכה ב-20 באוגוסט והועברה דרך תוכנת "זום". בעקבות משבר הקורונה.
משחקי הסיבוב הראשון נקבעו בתחילה לתאריכים 21–22 באוקטובר 2020 אך נדחו לתאריכים 4-5 בנובמבר 2020.
בסיבוב הראשון ישוחקו 12 משחקים בהשתתפות 24 קבוצות, 9 מליגת העל ו-15 מהליגה הלאומית אליהן יצטרפו בסיבוב השני ארבעת הפינליסטיות מגביע המדינה 2019/2020, מחזיקת הגביע הפועל ירושלים, עירוני נהריה, מכבי ראשון לציון ועירוני נס ציונה העפילו אוטומטית לשלב הבא.
במהלך הסיבוב הראשון לא יפגשו קבוצות מליגת העל ובמקרה של פגישה בין קבוצה מליגת העל לקבוצה מהליגה הלאומית המשחק יתקיים בביתה של הקבוצה מהלאומית.

===סיבוב ראשון===
קבוצה א' היא הקבוצה המארחת.
{| class="wikitable"
|-
! קבוצה א' !! תוצאה !! קבוצה ב'
|-

|-
|מכבי קריית מוצקין || 75-70 || אליצור עירוני נתניה
|-
|א.ס. רמת השרון || 67-80 || הפועל חבל מודיעין
|-
|מכבי עירוני רמת גן || 89-70 || הפועל עכו/מטה אשר
|-
|הפועל עפולה|| 78-76 || מכבי חיפה
|-
|אליצור "איתו" אשקלון|| 83-75 || הפועל אילת
|-
|אליצור עירוני קריית אתא || 89-59 || הפועל באר שבע
|-
|אליצור יבנה || 87-66 || הפועל גלבוע/גליל
|-
|מכבי רעננה || 83-58 || בני הרצליה
|-
|הפועל גליל עליון|| 84-64 || הפועל חיפה
|-'
|הפועל רמת-גן גבעתיים|| 75-74 || הפועל תל אביב
|-
|מכבי אשדוד|| 75-69 ||מכבי תל אביב
|-
|מכבי הוד השרון || 90-50 ||הפועל חולון
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל חיפה||98-73||מכבי תל אביב
|-
|הפועל עכו/מטה אשר||87-67||הפועל חולון
|-
|הפועל ירושלים||81-90||הפועל אילת
|-
|מכבי ראשון לציון||80-87||הפועל באר שבע
|-
|א.ס. רמת השרון||101-80||מכבי חיפה
|-
|עירוני נהריה||83-75||הפועל גלבוע/גליל
|-
|אליצור עירוני נתניה||77-70||הפועל תל אביב
|-
|עירוני נס ציונה||91-98||בני הרצליה
|-
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי חיפה||96-88||הפועל חולון
|-
|מכבי ראשון לציון||83-88||עירוני נס ציונה
|-
|מכבי תל אביב||66-83||הפועל תל אביב
|-
|הפועל גלבוע/גליל||80-65||הפועל ירושלים
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי ראשון לציון|| 84-90 ||הפועל ירושלים
|-
|הפועל חולון|| 87-85 ||מכבי תל אביב
|-
|}

==הגמר==

משחק הגמר נערך ב-27 במאי 2021 בהיכל טוטו חולון שבחולון, וניצחה בו מכבי תל אביב בתוצאה 69:86, שזכתה בגביע המדינה ה-45 בתולדותיה.

==קישורים חיצוניים==
* [http://ibasketball.co.il/league/4043 גביע המדינה לגברים] , באתר איגוד הכדורסל בישראל

==הערות שוליים==

קטגוריה:2021 בישראל: כדורסל
קטגוריה:2020 בישראל: כדורסל
קטגוריה:תחרויות כדורסל ב-2021
קטגוריה:תחרויות כדורסל ב-2020
קטגוריה:עונות בגביע המדינה בכדורסל
קוזימו פנצ'לי

קוזימו פנצ'לי (באיטלקית: Cosimo Fancelli; 1620, רומא – 1688, רומא) היה פסל איטלקי.

==ביוגרפיה==
קוזימו הוא בנו של האמן קרלו פנצ'לי, כמו אחיו ג'אקומו אנטוניו פנצ'לי החל כעוזר של ג'ובאני לורנצו ברניני.

נאמר עליו כי פיסל את דמות הנילוס במזרקת ארבעת הנהרות בפיאצה נאבונה, אמירה זאת מיוחסת גם לאחיו ג'אקומו.

לאחר מכן הוא חבר לפייטרו דה קורטונה בקישוט כנסיות ברומא: כנסיית סנטי לוקא ומרטינה סמוך לפורום רומאנום (1649), כנסיית סנטה מריה דלה פאצ'ה (1656), כנסיית סנטה מריה בוויטה לאטה (1660), סן קרלו אל קורסו (אחרי 1665) וקמרון של סנטה מריה בוליצ'לה (1662-65).

ברניני הטיל עליו לסיים את פסל המלאך המחזיק את המטפחת של ורוניקה הקדושה בגשר סנטאנג'לו.

==גלריה==
<gallery>
Cosimo Fancelli-Angel bearing Veronica’s Veil-Ponte Sant Angelo.jpg|מלאך מחזיק את המטפחת של ורוניקה הקדושה בגשר סנטאנג'לו
 </gallery>

==קישורים חיצוניים==

קטגוריה:פסלים איטלקים במאה ה-17
קטגוריה:ילידי 1620
קטגוריה:נפטרים ב-1688
קיארה אלגריה הודס

קיארה אלגריה הודס (באנגלית: Quiara Alegría Hudes; נולדה בשנת 1977, פילדלפיה) היא מחזאית ומשוררת אמריקאית.

==ביוגרפיה==
קיארה אלגריה הודס נולדה בשנת 1977 לאב ממוצא יהודי ואם מפוארטו ריקו. כבר בגיל צעיר היא החלה להלחין ולכתוב סיפורים.

היא למדה באוניברסיטת ייל וסיימה עם תואר ראשון בהלחנה. בהמשך היא למדה כתיבת מחזות באוניברסיטת בראון וסיימה אותו עם תואר נוסף.

את המחזה הראשון של הודס Yemaya's Belly הוצג בשנת 2003 וקיבל מספר פרסים.

המחזה Elliot, a Soldier's Fugue שהיה ראשון בטרילוגיה הוצג לראשונה בשנת 2006. הוא הגיע לגמר של פרס פוליצר. בשנת 2012 הודס סיימה את המחזה "כף מלאה במים" שהיה שני בטרילוגיה על אליוט. על מחזה זה הודס זכתה בפרס פוליצר. הפרמיירה של המחזה השלישי בטרילוגיה The Happiest Song Plays Last הייתה בשנת 2013.

קיארה אלגריה הודס ממשיכה בכתיבת מחזות שמועלות על הבמה של תיאטראות ברחבי ארצות הברית.

בשנת 2021 כתבה את התסריט לסרט המוזיקלי "שכונה על הגובה" של הבמאי ג'ון מ. צ'ו.

== קישורים חיצוניים ==

* 

* [https://www.ibdb.com/broadway-cast-staff/quiara-alegra-hudes-459483#Credits קיארה אלגריה הודס], באתר ברודוויי

קטגוריה:משוררות אמריקאיות
קטגוריה:משוררים אמריקאים
קטגוריה:מחזאיות אמריקאיות
קטגוריה:מחזאים אמריקאים
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:בוגרות אוניברסיטת בראון
קטגוריה:בוגרי אוניברסיטת בראון
קטגוריה:זוכי פרס פוליצר: דרמה
קטגוריה:זוכות פרס פוליצר
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
מערבולת קוונטית

מערבולת קוונטית מייצגת זרימת שטף מכומתת של גודל פיזיקלי כלשהו. תכופות מערבולות קוונטיות הן ליקוי ""טופולוגי"" המתרחש בנוזל על ומוליכי-על. קיומם של מערבולות קוונטיות ניבא לראשונה על ידי לארס אוסנג'ר בשנת 1949 בקשר עם נוזל על של הליום-4. אוסנג'ר הסביר כי זו היא תוצאה ישירה של קיום פרמטר סדר (ראה פרמטר הסדר) של נוזל על, כפונקציית גל מרחבית, אוסנג'ר ציין כי מערבולות קוונטיות מתארות את זרימתם של נוזלי - על ושכיח לשער כי ההתרגשות שלהם אחראית למעברים פאזיים של נוזלי על. רעיונות אלו היו נחוצים לפיתוח ההבנה של פרמטר הסדר ומעברים פאזיים של נוזלי על, הם אף פותחו על ידי ריצ'רד פיינמן ב-1955, יתרה מזאת, הועילו ויושמו לתיאור דיאגרמת השלבים המגנטיים של מוליכי-על מסוג II מאת אלכסיי אלכסייביץ 'אבריקוסוב ( על שמו נקרא מערבולת אבריקסוב, ישנו פירוט נוסף עליה בהמשך). בשנת 1935 פרץ פריץ לונדון יצירה קרובה מאוד בנושא כימות שטף מגנטי במוליכי-על. ניתן להחשיב את השטף של לונדון כמערבולת קוונטית.
מערבולות קוונטיות נצפות בניסוי במוליכי-על מסוג II (מערבולת אבריקוסוב), הליום נוזלי וגזים אטומיים [5] (ראו עיבוי בוז-איינשטיין), כמו גם בשדות פוטון (מערבולת אופטית) ובנוזל-על אקסיטון-פולריטון.

בנוזל על, מערבולת קוונטית "נושאת" תנופה זוויתית מכוונת מכופלת, ובכך מאפשרת לסובב הנוזלים להסתובב; במוליך-על, המערבולת נושאת שטף מגנטי כמותי.

המונח "מערבולת קוונטית" משמש גם במחקר על מעט בעיות גוף. תחת תאוריית דה ברוגלי - בוהם (בה מכניקת הקוונטים היא תאוריה "דטרמיניסטית"), ניתן להפיק "שדה מהירות" מפונקציית הגלים. בהקשר זה מערבולות קוונטיות הן אפסים בפונקציית הגלים, שסביבם יש לשדה המהירות הזה צורה סולנואית, דומה לזו של המערבולת הלא-מוגדרת על זרמים פוטנציאליים של דינמיקת נוזלים מסורתית.
== מערבולות נוספות ==
מערבולת אבריקסוב היא מערבולות קוונטית, שנחזתה תאורטית על ידי אבריקסוב ב-1957, נצפתה לראשונה במוליכי על מסוג II, והיא פלקסון (שטף אלקטרומגנטי קוונטי), [2] מערבולות אבריקוסוב מתרחשות בתורת המוליכות העל של גינצבורג – לנדאו (ראו תורת לנדאו), ויש להם אף פירוש במסגרת מתמטית ישירה כמערבולות בצרורות קו מורכבים על סעפת רימנית.
== מערבולות ספונטניות ==
מערבולות קוונטיות יכולות להיווצר באמצעות מנגנון קיבל-צורק אשר מייצג את הדינמיקה הלא מאוזנת, ואת הפגמים הטופולוגיים (כגון מערבולות) העלולים להתהוות במעבר שלב (כמעבר פאזה) בקצב סופי.

קטגוריה:מכניקת הקוונטים

== ראו גם ==
*מערבולת
*תורת לנדאו
*נוזל על
*שטף
*מכניקת הקוונטים
*עיבוי בוז-איינשטיין
*הידרודינמיקה
ארבאט (נפה)

נפת ארבאט (ברוסית: район Арбат) היא נפה במחוז המרכזי של העיר הפדרלית מוסקבה שברוסיה. שטחה הוא 2.11 קמ"ר ואוכלוסייתה מונה 36,308 תושבים (2020).

משרדים חשובים ממוקמים בשטחה: משרד ההגנה של רוסיה, משרד החוץ של רוסיה, המשרד לפיתוח כלכלי של רוסיה והרחובות הראשיים הם ארבאט, רחוב ארבאט החדש, טבעת הגנים, ווזדויז'נקה.

== היסטוריה ==
לדברי ההיסטוריונים, טטרים שהו בארבאט במהלך ביקוריהם במוסקבה. לראשונה נרשם שם זה בכרוניקה של מוסקבה בסוף המאה ה-15. מאוחר יותר הייתה ארבט הנוכחית למקום בו גרו בעיקר פקידי ארמון, בעלי מלאכה וקשתים. הזיכרון לכך נשמר בשמות הנתיבים הסמוכים אליו<ref>https://cao.mos.ru/areas-cao/arbat</ref> וגם כיום זהו האזור היוקרתי בעיר.

== אתרים ראויים לציון ==
* מדרחוב ארבאט 
* הספרייה הממלכתית של רוסיה
* בניין משרד החוץ של רוסיה
* המוזיאון לאדריכלות הרוסית ע"ש שצ'וסב
* כיכר ארבטסקאיה
* מלון לוטה
* בניין קומקון
* בניין המטה הכללי
* שגרירות הממלכה המאוחדת ברוסיה
* בית ספאסו
* White Rabbit
* תחנות מטרו: ביבליאוטקה אימני לנינה, ארבטסקאיה (קו ארבטסקו-פוקרובסקאיה), סמולנסקאיה, ארבטסקאיה (קו פיליובסקאיה), אלכסנדרובסקי סאד

==קישורים חיצוניים==

* 

== הערות שוליים ==

קטגוריה:מוסקבה: נפות
The Collection (אלבום של אלאניס מוריסט)

Alanis Morissette: The Collection (בעברית: האוסף) הוא אלבום אוסף של הזמרת אלאניס מוריסט, אשר יצא ב־15 בנובמבר 2005 על ידי האחים וורנר.<ref name=":0"></ref> האלבום מכיל אוסף של שירים בולטים אשר הקליטה מורטיס בין השנים 1995 ל־2005.<ref name=":0" />

בנוסף למהדורה הרגילה של האלבום ב־6 בדצמבר יצאה גם מהדורה מורחבת אשר כללה DVD אך מהדורה זו הייתה מוגבלת.

== רקע ==
מתוך האלבום יצא השיר "Crazy" כסינגל מתוך האלבום, בשבוע שקדם ליציאת האלבום. השיר הוא למעשה גרסת כיסוי לשירו של הזמר סיל.

נכון למרץ 2012 האלבום מכר כ־400 אלף עותקים בארצות הברית וכמיליון עותקים בכל העולם.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי אלאניס מוריסט
קטגוריה:אלבומי אוסף באנגלית
קטגוריה:אלבומי חברת מאבריק רקורדס
קייט ומים-מים

קייט ומים-מים (באנגלית: Kate & Mim-Mim) היא סדרת הנפשה ממוחשבת בריטית-קנדית לילדים, שנוצרה על ידי הזוג סקוט וג'ולי סטיוארט. 

הסדרה שודרה לראשונה בבריטניה ב-1 בספטמבר 2014 בערוץ CBeebies. בישראל הסדרה שודרה לראשונה בשנת 2016 בערוץ דיסני ג'וניור בדיבוב עברי. הסדרה בעלת 2 עונות ו-96 פרקים באורך 22 דקות.

== תקציר העלילה ==
הסדרה עוסקת בילדה בשם קייט וארנב צעצוע בשם מים-מים, היוצאים בכל פרק עם חבריהם הדמיונים להרפתקאות בארץ הדמיון "מימילו".

== דמויות ==
* קייט (Kate) - הדמות הראשית בסדרה. ילדה בת 5 אשר יוצאים בכל פרק עם מים-מים וחבריהם הדמיונים להרפתקאות שונות.
* מים-מים (Mim-Mim) - ארנב צעצוע בצבע סגול, וחברה הטוב של קייט.
* ואלרי (Valerie) - אמא של קייט.
* מרקו (Marco) - אבא של קייט.
* בומר (Boomer) - יצור כחול, ואחיה הקטן של לילי. מאוד סקרן ומצחיק, לעיתים קרובות מסתבך בצרות.
* לילי (Lily) - יצורה ורודה, ואחותו הגדולה של בומר. חכמה ולעיתים רצינית. אוהב לבלות עם חברים.
* גובל (Gobble) - יצור חום וענק, זה נראה מפחיד, אבל למעשה הוא טוב לב.
* טאק (Tack) - יצור צהוב אשר אוהב להמציא המצאות שונות, אך לעיתים קרובות ההמצאות שלו מפריעות לו ולחבריו.

== מדבבים בעברית ==
הדיבוב העברי בוים על ידי תומר שביט, והופק על ידי ענבר שטגר עזרא.
{| class="wikitable plainrowheaders" style="text-align:center;"
! |שם הדמות
! |מדבב/ת באנלית
! |מדבב/ת בעברית
|-
|קייט
|ג'סיקה האן
|אלונה אלכסנדר
|-
|מים-מים
|רוב פוסטר
|צביקה פורמן
|-
|ואלרי
| rowspan=2 | ג'ואנה רויז
|מונה מור
|-
|בומר
|בר סביר
|-
|מרקו
| rowspan=2 | צ'ארלי ראיין
| rowspan=2 | ערן מור
|-
|טאק
|-
|לילי
|ג'ס רובינסון
|עינת אזולאי
|-
|גובל
|טרנס מאן
|אמנון וולף
|}

== סקירת הסדרה ==

== קישורים חיצוניים ==
* 

קטגוריה:סדרות הנפשה קנדיות
קטגוריה:סדרות הנפשה בריטיות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות פנטזיה בריטיות
קטגוריה:דיסני ג'וניור: סדרות
קטגוריה:סדרות CBeebies
קטגוריה:סדרות טלוויזיה בריטיות לילדים
Havoc and Bright Lights

Havoc and Bright Lights (בעברית: הרס ואורות בהירים) הוא אלבומה השמיני של הזמרת אלאניס מוריסט, אשר יצא ב-22 באוגוסט 2012.<ref></ref> אלבום זה הוא גם אלבומה הראשון עם חברת Collective Sounds (חברת הבת של סוני מיוזיק). האלבום הופק על גאי סיגסוורת' וג'ו צ'יקארלי.

== ביקורות ==
האלבום קיבל ביקורות מעורבות ממבקרי מוזיקה. חלקם שיבחו את היכולות הווקאליות של מוריסט ואת הפקת השירים אך חלקם אמרו שהאלבום סובל מהפקת יתר וחלש לירית.

== סינגלים ==
מתוך האלבום יצאו 3 סינגלים: "Guardian" אשר יצא כסינגל הראשון ב-11 במאי, "Lens" אשר יצא כסינגל השני ב-31 ביולי ו-"Receive" אשר יצא כסינגל השלישי והאחרון ב-3 בדצמבר. אף אחד מהשירים לא זכה להצלחה מסחרית.

==רשימת רצועות ==

==קישורים חיצוניים==
* 

== הערות שוליים ==

קטגוריה:אלבומי 2012
קטגוריה:אלבומי אלאניס מוריסט
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי כסף בממלכה המאוחדת
קטגוריה:אלבומי חברת סוני מיוזיק אנטרטיינמנט
Going Up the Country

"Going Up the Country" (בתרגום חופשי: הולך לטבע) הוא סינגל בסגנון בלוז ובלוז רוק של הלהקה האמריקאית Canned Heat. השיר היה לאחד מהמנוני התנועה ההיפית<ref></ref> והוא היה וישנו אחד הלהיטים הגדולים ביותר של הלהקה בדומה לסינגל הקודם שלהם, "On the Road Again" שהיה אף הוא להצלחה מסחררת. שני הלהיטים הושרו ונכתבו על ידי גיטרסיט וזמר הלהקה, אלן וילסון.

== כתיבה והלחנה ==
חברי Canned Heat, שכבר ביססו את מעמדם כלהקת בלוז משמעותית בסצנת הבלוז האמריקאית, כתבו את "Going the Country" על פי הלחן של השיר "Bull Doze Blues", שהוקלט בשנת 1928 על ידי אמן הבלוז הנרי תומאס<ref></ref>. לתומאס היה צליל ייחודי, ושיריו כללו כלי נשיפה שונים ומוזיקה שונה מהבלוז הקלאסי של גיטרה בלבד. הלהקה רצו להגיע לצליל דומה בשירם שלהם, והסגנון הייחודי של תומאס ניכר בשירם.

כדי להימנע מהפרת זכויות יוצרים, אלן וילסון לקח את הבסיס לשיר, אך שינה אותו במקצת וסולו החליל שבפתיחתו שונה לחלוטין. בנוסף הוא גם כתב מילים חדשות לשיר. תפקידי התופים והבס נשארו כמעט זהים למקור (על אף שמכיוון שתופים דורשים אלתור רב, מתופף הלהקה אדולפו דה לה פארה שינה במקצת את תפקידו במעברים ו'ברייקים'), אבל תפקיד הגיטרה, שאותו שכתב הנרי וסטין, השתנה והפך להרבה יותר דומה לתפקיד רוק מאשר בלוז קלאסי. את סולו החליל שבתחילת ובסוף השיר ניגן ג'ים הורן.

== הצלחה ==
השיר הופיע לראשונה באלבום השלישי של הלהקה, Living the Blues, באוקטובר 1968. ליברטי רקורדס הוציאה אותו כסינגל ב-22 בנובמבר 1968. השיר הגיע למקום 11 במצעד הסינגלים האמריקאי Billboard Hot 100 ב-25 בינואר 1969<ref name=":0"></ref>. השיר הגיע למיקום הגבוה ביותר במצעדי המכירות בארצות הברית מבין כל שירי הלהקה אי פעם בארצות הברית<ref name=":0" />. ב-7 בינואר 1969 הגיע למספר 19 במצעד הסינגלים הבריטי<ref></ref>. השיר מופיע בכמה אלבומי אוסף של הלהקה Canned Heat. השיר הוא חלק מהפסקול המקורי של הסרט וודסטוק, והלהקה אף הופיעה בפסטיבל עם השיר<ref></ref>.

נכון ליוני 2021, מונה ההשמעות של השיר ברשת הזרמת המדיה ספוטיפיי עומד על כ-86 מיליון<ref></ref>.

== נתוני מכירות ==

==קישורים חיצוניים==

==הערות שוליים==

קטגוריה:שירי 1968
קטגוריה:סינגלים מ-1968
קטגוריה:קנד היט
קטגוריה:שירים באנגלית
קטגוריה:שירים על היפים
קטגוריה:שירי כסף בממלכה המאוחדת
עמק אראטיק

עמק אֶרָאטִיק או עמק אֶרָטִיק (באנגלית: Erratic Valley; מילולית: "העמק הבלתי סדיר") הוא עמק קצר באי אלכסנדר, שבאנטארקטיקה.

העמק מתחבר אל עמק אבליישן מכיוון צפון.

גובהו של העמק 47 מטרים מעל פני הים.

== היסטוריה ==
=== גילוי ומיפוי העמק ===

העמק מופה על ידי משלחת חקר של אוניברסיטת אברדין שבסקוטלנד, אשר חקרה ומיפתה את האזור בעונת המחקר (הקיץ האנטארקטי) 1978–1979.

המשלחת גילתה בעמק מספר גדול של גושי סלעי יסוד מסוג "סלע תועה".

=== מקור השם ===

שם העמק תיאורי - והוא מתאר את גושי הסלע הפזורים בו באופן בלתי סדיר.

=== אזור אנטארקטי מוגן במיוחד ===

העמק ממוקם בתוך האזור האנטארקטי המוגן במיוחד עמק אבליישן, ורמת גנימד - אזור מוגן מספר 147.

== ראו גם ==

* עמק פלטאיירון
* עמק מוטונאי
* עמק ויקינג
* עמק אבליישן
* עמק בלמנייט

== לקריאה נוספת ==

<div class="mw-content-ltr">• Bethan J.Davies, Michael J.Hambrey, Neil F.Glasser, Tom Holt, Angél Rodés, John L. Smellie, Jonathan L. Carrivick, Simon P. E. Blockley, [https://www.sciencedirect.com/science/article/pii/S0277379117304651 Ice-dammed lateral lake and epishelf lake insights into Holocene dynamics of Marguerite Trough Ice Stream and George VI Ice Shelf, Alexander Island, Antarctic Peninsula], Quaternary Science Reviews Volume 177, 1 December 2017, Pages 189-219, https://doi.org/10.1016/j.quascirev.2017.10.016</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:4580 עמק אראטיק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108705 עמק אראטיק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4322&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR עמק אראטיק] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6632814.html עמק אראטיק] באתר mindat
* [https://mapcarta.com/25611306 מפת אזור עמק אראטיק]
* [http://distancebetween.info/erratic_valley מחשבון מרחקים - המרחק מעמק אראטיק לאתרים סמוכים]

== הערות שוליים ==

אראטיק
אבליישן
אראטיק
עמק בלמנייט

עמק בלמנייט (באנגלית: Belemnite Valley) הוא עמק באי אלכסנדר, שבאנטארקטיקה.

העמק ממוקם 2 קילומטרים מצפון מערב לתחנת פוסיל בלאף.

קרחון ארוס גובל בעמק מצפון.

העמק ברובו חשוף משלג וקרח, ובמרכזו זורם נחל של מי קרחונים נמסים.

== היסטוריה ==
=== מקור השם ===

בשל העובדה שהעמק חשוף משלג וקרח, בדוחות המדעיים של ראשית שנות ה-60 מכונה העמק בשם "עמק הולו" (באנגלית: "Hollow Valley"; מילולית: "העמק החלול"), או "עמק האפי" (באנגלית: "Happy Valley"; מילולית: "העמק השמח").

שמו הנוכחי של העמק "עמק בלמנייט" ניתן לו בשל מספר הרב של הבלמניטים המאובנים שניתן לראות בסלעי העמק החשופים משלג.

== ראו גם ==

* עמק פלטאיירון
* עמק מוטונאי
* עמק ויקינג
* עמק אראטיק
* עמק אבליישן

== לקריאה נוספת ==

<div class="mw-content-ltr">• Michael J. Hambrey, Jürg C. Alean, [https://books.google.co.il/books?id=3xgNDgAAQBAJ&pg=PA373&lpg=PA373&dq=%22Belemnite+Valley%22&source=bl&ots=6ReLpmUKgG&sig=ACfU3U11233LtCcB7YUOFkXoteEusHv4Mg&hl=en&sa=X&ved=2ahUKEwi_xcLclInrAhWTQhUIHbUWBzI4ChDoATACegQIChAB#v=onepage&q=%22Belemnite%20Valley%22&f=false Colour Atlas of Glacial Phenomena], P 117</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17483 עמק בלמנייט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=16580&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR עמק בלמייט] באתר הגאזט האנטארקטי המשווה SCAR של ממשלת אוסטרליה
* [http://hughvenables.blogspot.com/2014/03/fossil-bluff-surroundings.html תצלומי המאובנים בסלעי עמק בלמנייט]
* [http://distancebetween.info/belemnite_valley מחשבון מרחקים - המרחק מעמק בלמנייט לאתרים סמוכים]
* [https://www.mindat.org/feature-6628643.html עמק בלמנייט] באתר mindat
* [https://www.timeanddate.com/astronomy/@6628643 זמני זריחת / שקיעת שמש/ ירח עדכניים בעמק בלמנייט]
* [https://www.yr.no/place/Antarctica/Other/Belemnite_Valley/ מזג אוויר נוכחי מעודכן בעמק בלמנייט]
** [https://www.yr.no/place/Antarctica/Other/Belemnite_Valley/long.html תחזית מזג אוויר עדכנית ארוכת טווח לעמק בלמנייט]

== הערות שוליים ==

בלמנייט
בלמנייט
טברסקי (נפה)

נפת טְבֶרְסְקִי (ברוסית: Тверской район) הוא נפה של המחוז המרכזי של העיר הפדרלית מוסקבה, שברוסיה. שטחה הוא 7.27 קמ"ר ואוכלוסייתה מונה 77,947 תושבים (2020).

== אתרים ראויים לציון ==
* הקרמלין, הכיכר האדומה, כנסיית וסילי הקדוש, גום, המאוזוליאום של לנין, המוזיאון ההיסטורי הממשלתי, מגדל ספאסקאיה, קתדרלת קאזאן, שער התחייה, לובנויה מייסטו, אנדרטת מינין ופוז'ארסקי, בית הקברות של חומת הקרמלין, וגן אלכסנדר
* הדומא, מועצת הפדרציה ועיריית מוסקבה
* תיאטרון בולשוי, תיאטרון מאלי, תיאטרון לנקום, התיאטרון האמנותי של מוסקבה
* פארק זריאדיה
* צום
* קיטאי-גורוד
* כיכר מנז', כיכר רבוליוציי, כיכר תיאטרלנאיה, כיכר לוביאנקה, כיכר פושקינסקאיה, כיכר בורוביצקאיה, כיכר טריומפלנאיה
* בית האיגודים
* כלא בוטירקה
* מלונות: ריץ קרלטון, נשיונל, ארבע העונות, מטרופול
* המוזיאון לתולדות הגולאג
* תחנות מטרו: לוביאנקה, אוחוטני ריאד, ביבליאוטקה אימני לנינה, בלורוסקאיה, מאיאקובסקיה, תיאטרלנאיה, פלושאד רבוליוציי, ארבטסקאיה, נובוסלובודסקאיה, פושקינסקאיה, קיטאי-גורוד, מנדלייבסקאיה, צ'כובסקאיה, דוסטויבסקאיה

==קישורים חיצוניים==

* 

קטגוריה:מוסקבה: נפות
מאן NL202

מאן NL202 (בגרמנית : MAN NL202) הוא אוטובוס עירוני נמוך רצפה מתוצרת חטיבת המשאיות והאוטובוסים MAN Truck & Bus בבעלות מאן, אשר יצר בין השנים 1992–1989 ב-גרמניה ובפולין

== ממאפייני "מאן NL202"==
* אוטובוס חד - סיפוני
* דלתות כניסה: 2 דלתות בתצורה 2-2-0, 3 דלתות בתצורה 2-2-2
* אוטובוס נמוך-רצפה בתצורות: תצורה 2 דלתות: דלת קדמית בגובה של 31.7 ס"מ מעל פני הקרקע, דלת אמצעית בגובה של 34.0 ס"מ מעל פני הקרקע. תצורה נוספת תצורה 3 דלתות: דלת קדמית בגובה 31.7 ס"מ מעל פני הקרקע, דלת אמצעית: בגובה 34 ס"מ מעל פני הקרקע, דלת אחורית: בגובה 58.8 ס"מ מעל פני הקרקע
* מנוע דיזל - טורבו
* אוטובוס נמוך-רצפה
* מספר נוסעים: 35 - 39 + נהג, נוסעים בעמידה: 60 - 68, דגם 3 דלתות: 30 + נהג, בעמידה 70 נוסעים
* בדגם "מאן NL202" הורכבה מערכת ABS (Anti-lock Braking System) - מערכת למניעת נעילת גלגלים

== גלריה ==
<gallery mode="packed" heights="100">
קובץ:Dortmund-MAN-NL202-Bus1002.jpg | "מאן NL202"
קובץ:Wagen 935 6.jpg | "מאן NL202"
קובץ:MAN NL 202 at Wezel Franciszki Cegielskiej in Gdynia.jpg | "מאן NL202"
קובץ:WK15 Pabianice (13) Lichen99.jpg | "מאן NL202"
קובץ:MAN NL202 -566.jpg | "מאן NL202"
קובץ:BVG bus line M46 at Zoologischer Garten 01.JPG | "מאן NL202"
קובץ:MAN NL202 MZK Konin.JPG | "מאן NL202"
</gallery>

==ראו גם==
* מאן SG
* מאן NG272
* מאן NL262
* מאן 24.3x0 

== קישורים חיצוניים ==

* 
* 
* 

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-1989
קטגוריה:כלי רכב גרמניים
NL202
לותאר ביסקי

לותאר ביסקי (בגרמנית: Lothar Bisky; 17 באוגוסט 1941 – 13 באוגוסט 2013) היה פוליטיקאי גרמני.

== ביוגרפיה ==
ביסקי נולד בעיירה בפומרניה שכיום מהווה חלק של פולין. בשנת 1945 הוא ומשפחתו עברו למחנה פליטים בגרמניה המערבית. בגיל 18 הוא היגר לגרמניה המזרחית. בשנת 1963 הוא סיים לימודים באוניברסיטת ברלין והתקבל למפלגת האיחוד הסוציאליסטי של גרמניה ששלטה במדינה. למרות היותו חבר מפלגה פעיל הוא לא הצליח להגיע למשרה בכירה. בשנים 1986–1990 הוא היה מנהל אוניברסיטה לקולנוע וטלוויזיה.

לאחר איחוד גרמניה לותאר ביסקי היה חבר במועצות מנהלים של ערוץ טלוויזיה מקומי ובשנת 1990 נבחר לפרלמנט של ברנדנבורג. בשנים 1993–2000 הוא היה יושב ראש מפלגת הסוציאליזם הדמוקרטי. בשנת 2005 הוא נבחר לבונדסטאג והיה מועמד למשרת סגן נשיא המוסד. אומנם גם לאחר ארבעה סיבובים של הצבעות הוא לא הצליח להיבחר ככל הנראה על רקע היותו סוכן שטאזי בעבר.

בשנת 2007 הוא עבר לדי לינקה והיה חבר במפלגה זו עד לשנת 2013. לותאר ביסקי נפטר בשנת 2013 בלייפציג.

ללותאר ביסקי נולדו שלוש בנים, אחד מהם הוא נורברט ביסקי.

==קישורים חיצוניים==

* 
* [https://web.archive.org/web/20060619192339/http://www.brandenburg.de/pds_fraktion/team/abgeordnete/bisky.htm קורות חיים]
* 

קטגוריה:פוליטיקאים גרמנים
קטגוריה:חברי הבונדסטאג
קטגוריה:אישים הקבורים בבית הקברות דורותיאנשטאדט
קטגוריה:בוגרי אוניברסיטת הומבולדט של ברלין
קטגוריה:גרמנים שנולדו ב-1941
קטגוריה:גרמנים שנפטרו ב-2013
פרסננסקי

פרסננסקי (ברוסית: Пресненский район) הוא נפה של המחוז המרכזי של העיר הפדרלית מוסקבה, שברוסיה. שטח הנפה הוא 11.7 קמ"ר ואוכלוסייתה מונה 128,314 תושבים (2020).

בעבר, היה קיים מחוז המשנה קרסנופרנסננסקי כאחד המחוזות המפותחים ביותר במוסקבה. בשל הקמת מרכז העסקים מוסקבה סיטי והתוכנית לנסיגת המפעלים ממרכז העיר, הנפה מאבדת את הפוטנציאל התעשייתי שלה. נפת פרסננסקי נוצרה בשנת 1991 מתוך קרסנופרסננסקי.
== אתרים ראויים לציון ==
* מוסקבה סיטי
* הבית הלבן של רוסיה
* הקונסרבטוריון של מוסקבה
* גן החיות של מוסקבה
* אגמי הפטריארך
* תיאטרון מאיאקובסקי
* הקתדרלה הקתולית של מוסקבה
* האקדמיה הרוסית לאמנויות התיאטרון
* מלון פקין
* בניין כיכר קודרין
* בית העלמין וגנקובסקויה
* בית העלמין הארמני
* המוזיאון הממלכתי לאמנות מזרחית 
* תיאטרון מוזיקלי "הליקון אופרה" 
* שגרירות ארצות הברית במוסקבה
* בית הכנסת בלשייא ברונייא
* מוזיאון מיכאיל בולגקוב ("הדירה המשוקצת" מתוך האמן ומרגריטה)
* תחנות המטרו: מז'דונארודנאיה, ויסטבוצ'נאיה, דלובוי צנטר (קו סולנצבסקאיה), ודלובוי צנטר (קו הטבעת הגדול)

==קישורים חיצוניים==

* 

קטגוריה:מוסקבה: נפות
אנטון שאל

אנטון שאל (בצרפתית: Anton Schall; 22 ביוני 1907 – 5 באוגוסט 1947) היה כדורגלן ומאמן אוסטרי, ששיחק בעמדת החלוץ-בלם. נחשב לאחד מגדולי שחקני אוסטריה בכל הזמנים.

==ביוגרפיה==

אנטון שאל נולד ב-22 ביוני 1907 בווינה שבאימפריה האוסטרו-הונגרית של אז. הוא התחיל את הקריירה בלאופולדאואר, משם עבר לז'דלרסדורף עד לאדמירה וינה ב-1925. במהלך הקריירה שלו היה שאל לאחד מהחלוצים האוסטרים הטובים ביותר כשזכה 5 פעמים בתואר מלכות השערים בליגה האוסטרית. עם אדמירה וינה זכה ב-7 תוארי ליגה, 3 פעמים בגביע ובמקום השני בגביע מיטרופה של 1934 לאחר הפסד בגמר לבולוניה. בשנותיו האחרונות עבר לשחק מעמדת החלוץ למגן והיה טוב גם בכך. בשנת 1941 שאל סיים את הקריירה.

במדי נבחרת אוסטריה היה לכובש הפורה ביותר מבין שחקני נבחרתו בין השנים 1931–1933 עם 20 שערים. שאל שיחק באגף השמאלי יחד עם אדולף ווגל ויחדיו היו לצמד השחקנים הטובים ביותר שהיו לאוסטריה ששיחקו בעמדה זאת. במונדיאל 1934 כבש שאל נגד צרפת בשמינית הגמר את שער היתרון בהארכה במצב של 1–1 ואוסטריה ניצחה בסיום 2–3. משם הם המשיכו עד לחצי הגמר בו הודחו על ידי מארחת הטורניר איטליה. בסך ערך הכל 28 הופעות בהם כבש 27 שערים בין 1927–1934.

שאל הספיק לאמן את בזל בין 1946–1947 ולזכות עימה בגביע השווייצרי של 1947 לפני שנפטר זמן קצר לאחר מכן בגיל 40 בזמן אימון במגרש כדורגל.

==תארים==
===כשחקן===
;אדמירה וינה
*אליפות אוסטריה (7): 1927, 1928, 1932, 1934, 1936, 1937, 1939
*הגביע האוסטרי (3): 1928, 1932, 1934
*סגנית גביע מיטרופה: 1934
;אישיים
*מלך השערים בליגה האוסטרית (5): 1927, 1928, 1929, 1931, 1932

===כמאמן===
;בזל
*הגביע השווייצרי: 1947

== קישורים חיצוניים ==

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני אדמירה ואקר
קטגוריה:וינה: כדורגלנים
קטגוריה:כדורגלני נבחרת אוסטריה
קטגוריה:כדורגלני מונדיאל 1934
קטגוריה:מאמני כדורגל אוסטרים
קטגוריה:מאמני פ.צ. בזל
קטגוריה:אוסטרים שנולדו ב-1907
קטגוריה:אוסטרים שנפטרו ב-1947
מנאלי

מנאלי (באנגלית: Manali) היא עיירה הנמצאת במחוז קולו, במדינת הימאצ'ל פרדש שבהודו. העיירה ממוקמת בעמק קולו , על גדות נהר הביאס .
העיירה ממוקמת כ-30 ק"מ צפונית לקולו וכ-130 ק"מ צפונית לשימלה.
==כלכלה==
בעבר היו מתפרנסים תושבי העיירה מגידול תפוחים ודובדבנים. כיום מלאה העיירה באכסניות (גסט האוסים), בתי קפה ועוד, אך עדיין ישנם עצי תפוחים ודובדבנים רבים ברחבי העיירה.

==תיירות==
מנאלי נחשבת ליעד תיירותי פופולרי בשביל החומוס, ועשרות אלפי תרמילאים מגיעים לשם בקיץ, מתוכם אלפי ישראלים.

באזור החדש של מנאלי (ניו מנאלי) ישנו שוק גדול, ושם מרוכזת התיירות ההודית. באזור הישן (אולד מנאלי), שם מתרכזים התרמילאים הישראלים, ישנו בית חב"ד עם בית כנסת, מקווה טהרה, מסעדה כשרה, ארוחות שבת וחג וכתובת לכל עניין יהודי עבור המטיילים, וכן "הבית הישראלי" הנועד לעזרה לנפגעי סמים.

עונת התיירות נעה בין אפריל - מאי לאוגוסט - ספטמבר.

==קישורים חיצוניים==

* 

קטגוריה:שביל החומוס בהודו
קטגוריה:הימאצ'ל פרדש: יישובים
עת לעשות לה' הפרו תורתך

עת לעשות לה' הפרו תורתך הוא פסוק מפרק קי"ט בתהילים, שנדרש על פי חז"ל שלעיתים על מנת לשמר את קיום התורה והמצוות (עת לעשות לה') מותר וצריך לפעול אפילו על ידי מעשה אסור (הפרו תורתך).

מכח דרשה זו התירו חז"ל לכתוב את התורה שבעל פה, על אף האיסור של "דברים שבעל פה אי אתה רשאי לכותבן".

== מקור ==
פסוק זה מופיע בתנ"ך:

ברש"י על פסוק זה בשם המדרש מובאת דרשה הנלמדת מפסוק זה שהותר לעבור על דברי תורה כדי לעשות סייג וגדר לישראל.

בתלמוד בבלי מובאת דרשה נוספת הנדרשת מהפסוק: עת לעשות לה' - הזמן שמביא האל פורענות על ישראל, היא בזמן של 'הפרו תורתך'.

== שימוש בציווי זה ==
בחז"ל, ואף בתקופות מאוחרות יותר, מוזכרים שימושים נוספים שנעשו על סמך דרשה זו, והתירו על פיה איסורים שונים על מנת לחזק ולהרבות את קיום המצוות בפרט וכבוד שמים בפרט:רצפת פסיפס בבית כנסת עתיק בציפורי - מקום חתימת המשנה בידי רבי יהודה הנשיא על סמך הפסוק "עת לעשות לה' הפרו תורתך"
* גדעון בעפרת אבי העזרי ואליהו בהר הכרמל הקריבו בבמה, אף על פי שהיה משכן.
* על סמך פסוק זה ערך רבי יהודה הנשיא את חיבור המשנה שהוא תורה שבעל-פה, למרות האיסור של – דברים שבעל פה אי אתה רשאי לכותבן. וביטויים חריפים שנאמרו נגד זה כגון . הסיבה להתר הייתה:

* על סמך פסוק זה הסביר הרמב"ם מדוע הסכים לכתוב את מורה הנבוכים: 
* האיסור דברים שבכתב אי אתה רשאי לאמרם בעל פה הותר בשביל סומא ואסיר משום "עת לעשות לה' הפרו תורתך".
* רבי יוחנן וריש לקיש היו מעיינים בספרי אגדה בשבת והסמיכו את מעשיהם לפסוק "עת לעשות לה' הפרו תורתך", אמרו 
* אין ממנים סנהדרין עד שיודע לטהר השרץ מן התורה. טעם הדבר שאם לפעמים צריכים לתקן הוראת שעה לפסוק נגד התורה משום עת לעשות לה' הפרו תורתך, אז יכול החכם או הנביא לצרף לסברת עת לעשות לה' אותן מיעוט סברות שכבר נדחו מחמת הרוב ולילך אחר המיעוט, אבל אם אין החכם או הנביא יודע שום סברא אל ההפך, אז לעולם לא יטהרו אפילו בהוראת שעה.

== ראו גם ==
*הוראת שעה
* עבירה לשמה
* מצווה הבאה בעבירה

==קישורים חיצוניים==
* 

== הערות שוליים ==

קטגוריה:הלכה
קטגוריה:תהילים
עמק אראטיקס

עמק אראטיקס (באנגלית: Erratics Valley; מילולית "עמק הבלתי סדירים") הוא עמק באי סיגני בארכיפלג איי אורקני הדרומיים שבאנטארקטיקה.

העמק חשוף מקרח, ונוצר עקב נסיגת קרחון.

העמק ממוקם מצפון לויילרז בלאף.

== היסטוריה ==
=== מקור השם ===

שמו של העמק ניתן לו בשנת 2004 על ידי הוועדה המייעצת לשמות אנטארקטיים של בריטניה.

השם תיאורי ומתייחס לסלעים שהתגלו בעמק, אשר נמצאים לעיתים רחוקות באי סיגני - ולכן מיקומם בעמק חריג.

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=17828&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR עמק אראטיקס] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/erratics_valley מחשבון מרחקים - המרחק מעמק אראטיקס לאתרים סמוכים]

== הערות שוליים ==

אראטיקס
אראטיקס
יאקימנקה

נפת יָאקִימַנְקָה (ברוסית: район Якиманка) היא נפה במחוז המרכזי של העיר הפדרלית מוסקבה שברוסיה. שטחה 4.80 קמ"ר ואוכלוסייתה מונה 27,911 תושבים (2020).

== מקור שמה של הנפה ==

הנפה נקראת על שם הרחוב הראשי יאקימנקה (מסוף המאה ה־18 רחוב בולשאיה יאקימנקה) שבתורו קרוי על שמה של קפלת יהויקים ואנה מכנסיית בלגובשצ'ניה, שנבנתה לראשונה בשנת 1493 ונהרסה בשנת 1969. הכנסייה הייתה ממוקמת בצומת הרחובות מלאיה יאקימנקה ויאקימנסקי.

== היסטוריה ==

== אתרים ראויים לציון ==
* גלריית טרטיאקוב
* פארק גורקי
* פסל פיוטר הגדול
* בית על הגדה
* תיאטרון אסטרדה של מוסקבה
* מלון פרזידנט
* פארק האמנות "המוזיאון"
* בלצ'וג
* כיכר בולוטנאיה
* גן נסקוצ'ני 
* מכון סטרלקה לתקשורת, אדריכלות ועיצוב
* שגרירות צרפת ברוסיה
* שגרירות ישראל במוסקבה
* תחנת המטרו אוקטיברסקאיה

==קישורים חיצוניים==

* 

== הערות שוליים ==

קטגוריה:מוסקבה: נפות
מבצע פינה אחרת

מבצע פינה אחרת הייתה פעילות יזומה בלבנון, שביצעה פלנ"ט צנחנים ב-18 במאי 1993.

==ההכנות למבצע==
במסגרת הלחימה כנגד ארגוני המחבלים בדרום לבנון, יזמו מפקד יק"ל, תא"ל גבי אשכנזי, ומפקד החטיבה המזרחית ביחידת הקישור ללבנון, אל"ם ארז גרשטיין, מבצע שמטרתו פגיעה בפעילי חזבאללה ואיסוף מודיעין במרחב ההר סוג'וד, ששימש בסיס פעילות לפעילי הארגון בדרום לבנון. השטח ההררי התלול והקשה שהיה רווי בסלעים גדולים וצמחייה סבוכה היווה כר נוח לפעילי הארגון לשהות בו, בעמדות מוסוות, לירות ממנו אש מקלעים, מרגמות וטילי נ"ט לעבר מוצבי צה"ל, וכן לצאת ממנו לפעילות חודרת ברצועת הביטחון. למבצע הוקצתה פלנ"ט צנחנים, בפיקוד רב-סרן הרצי הלוי שאיישה באותה עת את מוצב ריחן.
== מהלך המבצע==
בלילה שבין 17 ל-18 במאי 1993 יצא כוח בן 14 לוחמים מהפלנ"ט, בפיקוד הלוי, ממוצב ריחן, ונע בסבך ההררי עד שהתמקם בעמדות מוסוות באזור אלואיזה, בגזרה המזרחית של דרום לבנון. הכוח זיהה קבוצת פעילי חזבאללה, ונערך לפתיחה באש, כאשר לפתע נורתה לעבר הכוח אש מקלעים. מהאש נפגע ונהרג סגן [https://www.izkor.gov.il/זהר%20חלמיש/en_b356a958dfdf58adcafd56f1f97a285a זהר חלמיש] ונפצע חייל נוסף. הכוח השיב באש והזעיק צוות חילוץ מהמוצב, עליו פיקד סגן [https://www.izkor.gov.il/צור-צבי%20ישראל/en_0e6765d48b7a87b0d0423a5e23ee141b צור-צבי ישראל].

בעת שכוח החילוץ נע לעבר הכוח שבפיקוד הלוי, הוא נקלע למארב של פעילי חזבאללה, שהשליכו רימוני יד לעברו. מפקד הכוח, סגן ישראל נפצע קשה והצוות בפיקודו נותר ללא מפקד. מפקד הפלוגה, הלוי, הכווין מסוקי קרב של חיל האוויר ואש ארטילריה לעבר עמדות פעילי חזבאללה, כשבמקביל פיקד על הלחימה במגע ישיר עם המחבלים. הכוח בפיקודו, חבר לכוח החילוץ, ושני הכוחות נסוגו, תחת אש, למוצב ריחן.

במהלך הלחימה נהרגו מספר פעילי חזבאללה. לכוח הצנחנים היו מספר פצועים ושני הרוגים, סגן זהר חלמיש וסגן צור-צבי ישראל, שנפטר בהמשך מפצעיו. מפקד פיקוד הצפון, אלוף יצחק מרדכי, הקים בעקבות האירוע ועדת בדיקה בטענה שהיו שגיאות במיקום הכוח, אולם זו סיימה את עבודתה ללא ממצאים שכאלו ושיבחה את הלוי על האופן שבו פיקד על הכוח.

==קישורים חיצוניים==
* [http://www.orev.co.il/web/8888/nsf/arclookup.taf?&_id=133099&did=5052&title=%EE%E1%F6%F2 מבצע פינה אחרת] באתר עמותת עורב צנחנים.
== הערות שוליים ==

סחרור מסוכן
קטגוריה:קרבות יחידות הצנחנים של צה"ל, 1974 -
קטגוריה:1993 בישראל